Fear Inoculum
Fear Inoculum – penktasis amerikiečių roko grupės „Tool“ studijinis albumas, išleistas 2019 m. rugpjūčio 30 d. Tai – pirmasis grupės albumas per tryliką metų, nuo 2006 m. išleisto „10,000 Days“. Jam pristatyti išleisti du singlai: „Fear Inoculum“ ir „Pneuma“. Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 270 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas trečiuoju grupės įrašu, pasiekusiu šią viršūnę. 2020 m. rugpjūčio mėnesio duomenimis, JAV parduota per pusę milijono įrašo kopijų ir jis tapęs auksiniu. „Fear Inoculum“ taip pat pasiekė aukštas daugelio kitų šalių reitingų vietas, tarp jų – ir ketvirtąją Jungtinėje Karalystėje ir aštuntąją Lietuvoje. 2020 m. vykusiuose „Grammy“ apdovanojimuose daina „7empest“ laimėjo apdovanojimą už geriausią metalo atlikimą, o daina „Fear Inoculum“ nominuota geriausios roko dainos kategorijoje.